pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“พัชรวาท” ลงพื้นที่ตรวจฝุ่น PM 2.5 จ.ปทุมธานี ชื่นชมการจัดการสิ่งแวดล้อมสวนอุตสาหกรรมบางกะดี พร้อมขอบคุณชาวนาตื่นตัวลดการเผาเศษวัสดุเกษตร ส่งทำเชื้อเพลิงชีวมวลอัดเม็ด
วันเสาร์ที่ 30 มีนาคม 2567
​“พัชรวาท” ลงพื้นที่ตรวจฝุ่น PM 2.5 จ.ปทุมธานี ชื่นชมการจัดการสิ่งแวดล้อมสวนอุตสาหกรรมบางกะดี พร้อมขอบคุณชาวนาตื่นตัวลดการเผาเศษวัสดุเกษตร ส่งทําเชื้อเพลิงชีวมวลอัดเม็ด
​“พัชรวาท” ลงพื้นที่ตรวจฝุ่น PM 2.5 จ.ปทุมธานี ชื่นชมการจัดการสิ่งแวดล้อมสวนอุตสาหกรรมบางกะดี พร้อมขอบคุณชาวนาตื่นตัวลดการเผาเศษวัสดุเกษตร ส่งทําเชื้อเพลิงชีวมวลอัดเม็ด
“พัชรวาท” ลงพื้นที่ตรวจฝุ่น PM 2.5 จ.ปทุมธานี ชื่นชมการจัดการสิ่งแวดล้อมสวนอุตสาหกรรมบางกะดี พร้อมขอบคุณชาวนาตื่นตัวลดการเผาเศษวัสดุเกษตร ส่งทําเชื้อเพลิงชีวมวลอัดเม็ด
วันนี้ (30 มีนาคม 2567) เวลา 9.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายเถลิงศักดิ์ เพ็ชรสุวรรณ รองปลัดกระทรวงฯ และคณะผู้บริหารหน่วยงานในสังกัดกระทรวงฯ ลงพื้นที่ตรวจติดตามสถานการณ์ฝุ่นละอองขนาดเล็ก (PM2.5) ในพื้นที่จังหวัดปทุมธานี โดยมี นายภาสกร บุญญลักษม์ ผู้ว่าราชการจังหวัดปทุมธานี ให้การต้อนรับและรายงานสถานการณ์ฝุ่นละอองขนาดเล็ก (PM2.5) ในพื้นที่จังหวัดปทุมธานี พร้อมนําเสนอการดําเนินการป้องกันแก้ไขปัญหาฝุ่น PM2.5 ในภาคอุตสาหกรรม โดยยกสวนอุตสาหกรรมบางกะดีเป็นต้นแบบการจัดการด้านสิ่งแวดล้อม และการจัดการเศษวัสดุทางการเกษตร ด้วยการนํามาผลิตเป็นชีวมวลอัดเม็ด เพื่มรายได้ให้กับเกษตรกร
พล.ต.อ.พัชรวาท ได้กล่าวขอบคุณและชื่นชมการดําเนินการตามมาตรการป้องกันแก้ไขปัญหาฝุ่นละอองขนาดเล็ก PM2.5 ของจังหวัดปทุมธานี ที่ได้ผลเป็นอย่างดี ทั้งในภาคอุตสาหกรรม และภาคการเกษตร  รวมถึงภาคการคมนาคมขนส่ง จนทําให้ตลอดช่วงต้นปีที่ผ่านมา จ.ปทุมธานี มีค่าเฉลี่ยฝุ่น PM2.5 เกินกว่า 75 ไมโครกรัมต่อลูกบาศก์เมตร หรืออยู่ในช่วงค่าสีแดง ที่ส่งผลกระทบต่อสุขภาพประชาชน เพียง 1 วัน พร้อมเน้นย้ําขอให้รักษามาตรฐานแบบนี้ตลอดไป
จากนั้น ได้เดินทางไปเยี่ยมชมโรงงานผลิตเชื้อเพลิงชีวมวลอัดเม็ดจากฟางข้าว ของ บริษัท วีอาร์พี ดีเวลลอปเม้นท์ โฮลดิ้งส์ จํากัด และแปลงนาสาธิตการทํานาปลอดการเผา ตําบลเชียงรากใหญ่ อําเภอสามโคก โดยได้ร่วมพ่นน้ํา EM ลงแปลงนาสาธิต ก่อนเดินทางกลับ พล.ต.อ.พัชรวาท ยังได้พบปะพูดคุยและให้กําลังใจกับพี่น้องเกษตรกรในพื้นที่ กลุ่มเครือข่าย ทสม. ตลอดจนผู้แทนหน่วยงานที่เกี่ยวข้องที่มีส่วนร่วมดําเนินงานอีกด้วย
รัฐบาลไทย-ข่าวทำเนียบรัฐบาล-“เกณิกา”เผย “รมว. พล.ต.อ.พัชรวาท’ สั่งคุมเข้มฝุ่น PM2.5 ภาคเหนือ ช่วงสงกรานต์ ห่วงกระทบการท่องเที่ยว-เศรษฐกิจ พร้อมจับมือ BOI ดึงภาคธุรกิจเอกชนร่วมแก้ปัญหาไฟป่าหมอกควันอย่างยั่งยืน
วันเสาร์ที่ 30 มีนาคม 2567
30/03/2567
“เกณิกา”เผย “รมว. พล.ต.อ.พัชรวาท’ สั่งคุมเข้มฝุ่น PM2.5 ภาคเหนือ ช่วงสงกรานต์ ห่วงกระทบการท่องเที่ยว-เศรษฐกิจ พร้อมจับมือ BOI ดึงภาคธุรกิจเอกชนร่วมแก้ปัญหาไฟป่าหมอกควันอย่างยั่งยืน
“เกณิกา”เผย “รมว. พล.ต.อ.พัชรวาท’ สั่งคุมเข้มฝุ่น PM2.5 ภาคเหนือ ช่วงสงกรานต์ ห่วงกระทบการท่องเที่ยว-เศรษฐกิจ พร้อมจับมือ BOI ดึงภาคธุรกิจเอกชนร่วมแก้ปัญหาไฟป่า หมอกควัน อย่างยั่งยืน
วันนี้ (30 มี.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีความห่วงใยสุขภาพของประชาชนเกี่ยวกับสถานการณ์ฝุ่น PM2.5 ในพื้นที่ภาคเหนือในช่วงเทศกาลสงกรานต์ที่ประชาชนจะออกมาร่วมกิจกรรมกลางแจ้ง โดยพล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)ได้ร่วมกับเจ้าหน้าที่หลายฝ่ายเพื่อวางแนวทางการแก้ไขปัญหาไฟป่าหมอกควัน และฝุ่นละอองขนาดเล็ก PM2.5 อย่างจริงจัง เตรียมพร้อมรับมือและปฏิบัติการเชิงรุกในพื้นที่ 17 จังหวัดภาคเหนือ ป้องกัน จับกุมการเผาป่า และควบคุมเฝ้าระวังสถานการณ์ฝุ่นละอองขนาดเล็ก PM2.5 ไม่ให้เกินค่ามาตรฐาน เพื่อรองรับนักท่องเที่ยวในช่วงเทศกาลสงกรานต์แล้ว
น.ส.เกณิกา กล่าวต่อว่า กระทรวงทรัพยากรธรรมชาติและสิ่งแวดล้อม ยังได้ร่วมมือกับคณะกรรมการส่งเสริมการลงทุน (BOI) มุ่งหวังให้เกิดการแก้ไขปัญหาไฟป่าและลดปัญหาฝุ่นละออง PM2.5 อย่างยั่งยืน โดยได้เปิดโอกาสให้ผู้ประกอบการภาคเอกชนเข้ามามีส่วนร่วมสนับสนุนในโครงการจัดการป่า เพื่อลดปัญหาฝุ่นละออง PM2.5 ตามมาตราการส่งเสริมการลงทุนเพื่อพัฒนาชุมชนและสังคม อาทิ การสนับสนุนการก่อสร้างแนวกันไฟป่าเปียก การก่อสร้างฝ่ายชะลอความชุ่มชื้น การสนับสนุนค่าเครื่องมือและอุปกรณ์ดับไฟป่า ค่าฝึกอบรมด้านการป้องกันและควบคุมไฟป่า สําหรับผู้ประกอบการภาคเอกชนที่สนใจสนับสนุนโครงการฯ จะได้รับการพิจารณาสิทธิประโยชน์จากทาง BOI เช่น การยกเว้นภาษีเงินได้นิติบุคคล กรณีกิจการที่ดําเนินการอยู่เดิม ระยะเวลา 3 ปี นับจากวันออกบัตร กรณีโครงการลงทุนใหม่ เพิ่มวงเงินจากโครงการที่ได้รับยกเว้นอยู่เดิม วงเงินยกเว้นภาษีฯ 200% นับจากเงินลงทุนที่จ่ายจริงในการสนับสนุนองค์กรท้องถิ่นตามที่ BOI กําหนด
“รัฐบาลเศรษฐา ทวีสิน ได้ให้ความสําคัญกับการป้องกันและแก้ไขปัญหาไฟป่า หมอกควัน และฝุ่นละออง PM2.5 โดยให้ทํางานร่วมกันทุกภาคส่วน ทั้งภายในและภายนอกกระทรวงฯ ไปจนถึงระดับกรมต่าง ๆ ในส่วนกลาง และลงถึงระดับพื้นที่ โดยประสานงานร่วมกับผู้ว่าราชการจังหวัด องค์กรปกครองส่วนท้องถิ่น เพื่อเชื่อมโยงไปสู่ประชาชน และดูแลผู้ได้รับผลกระทบอย่างมีประสิทธิภาพสูงสุด” น.ส.เกณิกา กล่าว
รัฐบาลไทย-ข่าวทำเนียบรัฐบาล-รองปลัด กษ. ติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ประจำปีงบประมาณ พ.ศ. 2567
วันศุกร์ที่ 29 มีนาคม 2567
รองปลัด กษ. ติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ประจําปีงบประมาณ พ.ศ. 2567
รองปลัด กษ. ติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ประจําปีงบประมาณ พ.ศ. 2567 ของจังหวัดยะลา
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ประจําปีงบประมาณ พ.ศ. 2567 ของจังหวัดยะลา ครั้งที่ 1/2567 ร่วมกับหัวหน้าส่วนราชการสังกัดกระทรวงเกษตรและสหกรณ์ในจังหวัดยะลา ผ่านระบบ Zoom Meeting โดยได้มีการติดตามความก้าวหน้าสินค้าเกษตร ได้แก่ ทุเรียน ปลาพลวงชมพู และปลานิลสายน้ําไหล ทั้งนี้ รองปลัด กษ. ได้ให้ข้อเสนอแนะในที่ประชุม ในส่วนของสินค้าทุเรียนว่า เกษตรและสหกรณ์จังหวัดยะลาควรนําร่องขอข้อมูลตัวเลขการซื้อขายยาฆ่าแมลง การหาแปลงตัวอย่างออร์แกนิค ที่ให้ราคาผลผลิตสูงกว่าปกติ เพื่อเป็นแนวทางการเพาะปลูกให้เกษตรกร นอกจากนี้ ยังให้คําแนะนําในเรื่องของปลานิลสายน้ําไหลว่า ควรมีการกระตุ้นช่องทางการตลาด การโปรโมทสินค้า ผ่านช่องทางออนไลน์ให้มากขึ้น และประมงจังหวัดยะลา ควรทําแผนธุรกิจ ศึกษาต้นทุนการผลิต และจัดทํากระบวนการสุ่มตัวอย่างปลานิลดิบ ตรวจหาเชื้อโรค เพื่อให้สามารถนํามาทาบดิบได้ เป็นต้น
รัฐบาลไทย-ข่าวทำเนียบรัฐบาล-สธ.จัดบริการแพทย์เฉพาะทาง 23 คลินิก โครงการพาหมอไปหาประชาชน เฉลิมพระเกียรติฯ ดูแลสุขภาพชาวเพชรบูรณ์กว่า 3 พันคน
วันเสาร์ที่ 30 มีนาคม 2567
สธ.จัดบริการแพทย์เฉพาะทาง 23 คลินิก โครงการพาหมอไปหาประชาชน เฉลิมพระเกียรติฯ ดูแลสุขภาพชาวเพชรบูรณ์กว่า 3 พันคน
รัฐมนตรีช่วยว่าการกระทรวงสาธารณสุข เปิดโครงการพาหมอไปหาประชาชน เฉลิมพระเกียรติพระบาทสมเด็จพระเจ้าอยู่หัวฯ ที่ อ.วิเชียรบุรี จ.เพชรบูรณ์ จัดบริการ 23 คลินิก ช่วยประชาชนเข้าถึงบริการการแพทย์เฉพาะทางได้ถึง 3,200 คน
วันนี้ (30 มีนาคม 2567) ที่องค์การบริหารส่วนตําบลภูน้ําหยด อ.วิเชียรบุรี จ.เพชรบูรณ์ นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เปิด “โครงการพาหมอไปหาประชาชน เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 เขตสุขภาพที่ 2” โดยกล่าวว่า โครงการเฉลิมพระเกียรติฯ นี้ มุ่งหวังให้ประชาชนพื้นที่ห่างไกล ทุรกันดาร มีโอกาสเข้าถึงบริการตรวจคัดกรองโรคที่สําคัญโดยแพทย์เฉพาะทาง ด้วยการจัดคลินิกบริการที่สอดคล้องกับปัญหาสุขภาพและบริบทของพื้นที่ ทําให้ประชาชนได้รับการตรวจรักษาในระยะเริ่มต้นอย่างทันท่วงที ลดการป่วยและเสียชีวิตจากโรคที่เป็นปัญหาสําคัญ อาทิ โรคมะเร็ง ที่ทําให้คนไทยเสียชีวิตสูงอันดับ 1 ถึง 86,100 คน รวมทั้งโรคทางทันตกรรมและโรคตา ที่ส่งผลกระทบต่อประสิทธิภาพการเรียนรู้ของเด็กวัยเรียนและคุณภาพชีวิตของผู้สูงอายุ ซึ่งขณะนี้ได้จัดหน่วยแพทย์เฉพาะทางบริการประชาชนไปแล้ว 34 ครั้ง มีประชาชนได้รับบริการ 134,176 ราย ให้บริการหัตถการเฉพาะทาง 8,142 ราย
นายสันติ กล่าวต่อว่า สําหรับวันนี้มีการจัดบริการ 3 แห่ง คือ ศูนย์การเรียนรู้ประชาร่วมใจ แขวงทรายกองดินใต้ เขตคลองสามวา กทม., อ.ตาคลี จ.นครสวรรค์ และ อ.วิเชียรบุรี จ.เพชรบูรณ์ โดยที่นี่จะให้บริการคลินิกเฉพาะทางมากถึง 23 คลินิก ได้แก่ 1.คลินิกคัดกรองมะเร็งตับและมะเร็งท่อน้ําดี 2.คลินิกคัดกรองมะเร็งปากมดลูก 3.คลินิกคัดกรองมะเร็งลําไส้ใหญ่ ลําไส้ตรง 4.คลินิกคัดกรองมะเร็งเต้านม 5.คลินิกตาในเด็กและผู้สูงอายุ 6.คลินิกทันตกรรม7.คลินิกกระดูกและข้อ 8.คลินิกกายภาพ 9.คลินิกอายุรกรรม 10.คลินิกแพทย์แผนไทยและการแพทย์ทางเลือก 11.คลินิกจิตเวช 12.คลินิกโรคจากการประกอบอาชีพและสิ่งแวดล้อม 13.คลินิกตรวจวิเคราะห์องค์ประกอบของร่างกาย 14.คลินิกเยี่ยมบ้าน palliative 15.ศูนย์รับบริจาคอวัยวะ 16.คลินิกหมอยาพบประชาชน 17.คลินิกดูแลพระภิกษุสงฆ์ 18.คลินิกมณีเวช 19.คลินิกเภสัชกรรม 20.คลินิกส่งเสริมการมีบุตร 21.คลินิกเวชกรรมทั่วไป
********************************************** 30 มีนาคม 2567
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดพิธีบรรพชาอุปสมบทหมู่ 77 รูป เนื่องในวันคล้ายวันสถาปนากระทรวงเกษตรและสหกรณ์ ครบรอบ 132 ปี
วันเสาร์ที่ 30 มีนาคม 2567
กระทรวงเกษตรและสหกรณ์ จัดพิธีบรรพชาอุปสมบทหมู่ 77 รูป เนื่องในวันคล้ายวันสถาปนากระทรวงเกษตรและสหกรณ์ ครบรอบ 132 ปี
กระทรวงเกษตรและสหกรณ์ จัดพิธีบรรพชาอุปสมบทหมู่ 77 รูป เนื่องในวันคล้ายวันสถาปนากระทรวงเกษตรและสหกรณ์ ครบรอบ 132 ปี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานในพิธีบรรพชาอุปสมบทหมู่ เนื่องในโอกาสวันคล้ายวันสถาปนากระทรวงเกษตรและสหกรณ์ ครบรอบ 132 ปี จํานวน 77 รูป ระหว่างวันที่ 30 – 31 มีนาคม 2567 โดยมีนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ผู้บริหารทุกหน่วยงานในสังกัดกระทรวงเกษตรและสหกรณ์ และประชาชน เข้าร่วม ณ วัดเทพสรธรรมาราม ตําบลบ้านใหม่ อําเภอเมือง จังหวัดปทุมธานี
ทั้งนี้ ในวันจันทร์ที่ 1 เมษายน 2567 กระทรวงเกษตรและสหกรณ์ ได้กําหนดจัดงานวันสถาปนากระทรวงเกษตรและสหกรณ์ ครบรอบ 132 ปี โดยในช่วงเช้า ประกอบพิธีทางศาสนา ได้แก่ พิธีทําบุญตักบาตรข้าวสารอาหารแห้ง พิธีสักการะสิ่งศักดิ์สิทธิ์ประจํากระทรวงเกษตรและสหกรณ์ และพิธีสงฆ์ ณ กระทรวงเกษตรและสหกรณ์ และในช่วงบ่าย งานสัมมนาทางวิชาการ เรื่อง “การพัฒนาภาคเกษตรไทย เพื่อยกระดับมาตรฐานสู่เวทีระดับโลก” โรงแรมอัศวิน แกรนด์ คอนเวนชั่น กรุงเทพมหานคร
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ดึง อสม.ร่วมคัดเลือกคนเป็นที่ปรึกษาคณะกรรมการนโยบายเครื่องดื่มแอลกอฮอล์ ชี้ อยู่ใกล้ชิดประชาชน - รับรู้ปัญหาที่แท้จริง
วันเสาร์ที่ 30 มีนาคม 2567
30/03/2567
​“รองนายกฯสมศักดิ์” ดึง อสม.ร่วมคัดเลือกคนเป็นที่ปรึกษาคณะกรรมการนโยบายเครื่องดื่มแอลกอฮอล์ ชี้ อยู่ใกล้ชิดประชาชน - รับรู้ปัญหาที่แท้จริง
​“รองนายกฯสมศักดิ์” ดึง อสม.ร่วมคัดเลือกคนเป็นที่ปรึกษาคณะกรรมการนโยบายเครื่องดื่มแอลกอฮอล์ ชี้ อยู่ใกล้ชิดประชาชน-รับรู้ปัญหาที่แท้จริง หวังได้คนช่วยกําหนดทิศทางควบคุมเครื่องดื่มแอลกอฮอล์ ได้ตรงเป้า พร้อมเตรียมให้ อสม.เข้ามามีบทบาทในคณะกรรมการชุดต่าง
วันที่ 30 มีนาคม 2567 นายสมศักดิ์ เทพสุทิน รองนายกรัฐมนตรี ในฐานะประธานคณะกรรมการนโยบายเครื่องดื่มแอลกอฮอล์แห่งชาติ เปิดเผยว่า ตนได้มีโอกาสเป็นประธานการประชุมคณะกรรมการนโยบายเครื่องดื่มแอลกอฮอล์แห่งชาติ ซึ่งได้มีการพิจารณาเรื่องสําคัญ คือ ร่างระเบียบคณะกรรมการนโยบายเครื่องดื่มแอลกอฮอล์แห่งชาติ ว่าด้วยการเลือกและการแต่งตั้งที่ปรึกษาคณะกรรมการนโยบายเครื่องดื่มแอลกอฮอล์แห่งชาติ ตาม พ.ร.บ. ควบคุมเครื่องดื่มแอลกอฮอล์ พ.ศ. 2551 มาตรา 6 ที่บัญญัติให้คณะกรรมการนโยบายฯ มีที่ปรึกษาได้ โดย 1.ผู้แทนสภาอุตสาหกรรมท่องเที่ยวแห่งประเทศไทย ผู้แทนสภาอุตสาหกรรมแห่งประเทศไทย ผู้แทนสภาหอการค้าแห่งประเทศไทย 2.ผู้แทนองค์กรที่เกี่ยวกับการรณรงค์เลิกบริโภคแอลกอฮอล์ 1 คน ผู้แทนองค์กรที่เกี่ยวกับเด็ก 1 คน และผู้แทนองค์กรเกี่ยวกับการคุ้มครองผู้บริโภค 1 คน ซึ่งจะเลือกกันเอง และ 3.ผู้ทรงคุณวุฒิ โดยคณะกรรมการแต่งตั้ง ด้านสังคม กฎหมาย และเทคโนโลยีสารสนเทศ
นายสมศักดิ์ กล่าวอีกว่า แต่ที่ผ่านมา ยังไม่มีระเบียบว่าด้วยการเลือกและการแต่งตั้งที่ปรึกษาคณะกรรมการนโยบายเครื่องดื่มแอลกอฮอล์แห่งชาติ จึงมีการนํามาพิจารณาเห็นชอบ เพื่อเดินหน้าให้มีที่ปรึกษาได้ โดยที่ประชุมได้ให้คณะกรรมการนโยบายฯ แต่งตั้งคณะอนุกรรมการอํานวยการการเลือกบุคคล และการสรรหาบุคคลเพื่อแต่งตั้งเป็นที่ปรึกษาคณะกรรมการนโยบายฯ ตามมาตรา 6 ประกอบด้วย 1.ปลัดกระทรวงสาธารณสุข เป็นประธาน 2.อธิบดีกรมควบคุมโรค เป็นรองประธาน 3.ผู้แทนสํานักงานอัยการสูงสุด เป็นอนุกรรมการ 4.ผู้แทนกระทรวงการพัฒนาสังคมและความมั่นคงของมนุษย์ เป็นอนุกรรมการ 5.ผู้แทนกระทรวงดิจิทัลเพื่อเศรษฐกิจและสังคม เป็นอนุกรรมการ 6.ผู้แทนกระทรวงมหาดไทย เป็นอนุกรรมการ 7.ผู้แทนสํานักงานคณะกรรมการคุ้มครองผู้บริโภค เป็นอนุกรรมการ 8.ผู้แทนอาสาสมัครสาธารณสุขประจําหมู่บ้าน หรือ อสม. และ 9.ผู้อํานวยการสํานักงานคณะกรรมการควบคุมเครื่องดื่มแอลกอฮอล์ เป็นอนุกรรมการ และเลขานุการ
“การพิจารณาครั้งนี้ ที่ประชุมเห็นว่า คณะอนุกรรมการที่จะคัดเลือกบุคคล มีแต่หน่วยงานภาครัฐ ซึ่งขาดภาคประชาชน ที่มีความใกล้ชิดกับประชาชนในพื้นที่ ผมและที่ประชุม จึงมีการเสนอให้เพิ่ม อสม.เข้ามาด้วย เพื่อให้มีบทบาทสําคัญ ในการคัดเลือกบุคคลเป็นที่ปรึกษาคณะกรรมการนโยบายฯ ที่จะเข้าไปช่วยกําหนดทิศทางในนโยบายเครื่องดื่มแอลกอฮอล์ ซึ่ง อสม. ที่มีอยู่ทั่วประเทศกว่า 1 ล้านคน ถือว่า อยู่เคียงข้างกับประชาชนในพื้นที่ และรับรู้ปัญหาอย่างแท้จริง จึงถือเป็นสิ่งสําคัญ ที่ได้ผลักดันให้ อสม.เข้ามามีส่วนร่วมในการกําหนดทิศทางด้วย รวมถึงจากนี้ ตนก็จะให้ อสม.เข้ามามีบทบาทในคณะกรรมการชุดต่างๆให้มากยิ่งขึ้นด้วย” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-​โฆษกฯ เผย รัฐบาลเร่งแก้ไขปัญหา กยศ. ปรับโครงสร้างลูกหนี้ กว่า 3.5 ล้านราย เก็บดอกเบี้ยไม่เกิน 1% ต่อปี ลดเบี้ยปรับไม่เกินร้อยละ 0.5% ต่อปี ไม่ต้องมีผู้ค้ำทุกกรณี
วันเสาร์ที่ 30 มีนาคม 2567
30/03/2567
​โฆษกฯ เผย รัฐบาลเร่งแก้ไขปัญหา กยศ. ปรับโครงสร้างลูกหนี้ กว่า 3.5 ล้านราย เก็บดอกเบี้ยไม่เกิน 1% ต่อปี ลดเบี้ยปรับไม่เกินร้อยละ 0.5% ต่อปี ไม่ต้องมีผู้ค้ําทุกกรณี
​โฆษกฯ เผย รัฐบาลเร่งแก้ไขปัญหา กยศ. ปรับโครงสร้างลูกหนี้ กว่า 3.5 ล้านราย เก็บดอกเบี้ยไม่เกิน 1% ต่อปี ลดเบี้ยปรับไม่เกินร้อยละ 0.5% ต่อปี ไม่ต้องมีผู้ค้ําทุกกรณี
วันนี้ (30 มีนาคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยความคืบหน้าการแก้ไขปัญหาหนี้สินจากกองทุนเงินให้กู้ยืมเพื่อการศึกษา (กยศ.) ซึ่งนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญ เพราะเป็นปัญหาที่เรื้อรังมายาวนานของระบบการศึกษาไทย และต้องแก้ไขเร่งด่วน จึงได้แต่งตั้งคณะกรรมการแก้ไขหนี้สินประชาชนรายย่อย ซึ่งกลุ่มลูกหนี้ กยศ. จะเป็นกลุ่มแรก ๆ ที่ได้รับการแก้ไข
โฆษกประจําสํานักนายกรัฐมนตรีกล่าวว่า ลูกหนี้ กยศ. ในปัจจุบันที่อยู่ระหว่างการชําระหนี้มีกว่า 3.5 ล้านราย คิดเป็นเงินมูลค่าจํานวน 454,645 ล้านบาท ในส่วนของหนี้ที่คงค้างอยู่ในขณะนี้ 5 ล้าน 3 แสนราย ผิดนัด 49% มีผู้ถูกดําเนินคดีไปแล้ว ตั้งแต่ปี 2547 จํานวน 5 ล้านคน โดยนายกรัฐมนตรีได้สั่งการให้ดูแล และให้บูรณาการความร่วมมือกัน ซึ่ง กยศ. ได้ปรับเปลี่ยนกระบวนการที่รองรับกฎหมายหลายประเด็น รวมทั้งออกประกาศปรับปรุงยอดหนี้ กองทุน หลักเกณฑ์วิธีการเกี่ยวกับการคืนเงิน ส่วนที่ชําระเงินที่ปรับปรุงใหม่ รวมถึงระเบียบกองทุนที่งดบังคับคดีชั่วคราว สําหรับผู้กู้ยืมเงินและผู้ค้ําประกัน
ทั้งนี้ คณะกรรมการกํากับการแก้ไขหนี้สินประชาชนรายย่อย ได้มีมติเห็นชอบแนวทางแก้ไขหนี้ด้วยการให้คํานวณภาระหนี้ของลูกหนี้ที่มีอยู่ในปัจจุบันใหม่ ให้สอดคล้องตามพระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 คือ อัตราดอกเบี้ยเงินกู้ไม่เกิน 1% ต่อปี กรณีผิดนัดชําระลดอัตราเบี้ยปรับเหลือไม่เกิน 0.5% ต่อปี และไม่ต้องมีผู้ค้ําประกันในทุกกรณี รวมทั้งปรับเปลี่ยนวิธีการปรับชําระหนี้ มีการนํายอดหนี้มาคํานวณใหม่ที่ตัดเงินต้นก่อนค่อยไปตัดดอกเบี้ย ผู้กู้ยืมบางรายสามารถปิดบัญชีได้ทันที มีการคืนเงินผู้ที่ชําระเกินหลังจากปรับเกณฑ์ นอกจากนี้ กองทุนฯ ยังได้เปิดลงทะเบียนปรับโครงสร้างหนี้ทั่วประเทศตั้งแต่ 15 ก.พ. 2567 ทุกวันไม่เว้นวันหยุด ตั้งแต่เวลา 09.00 - 20.00 น.
“รัฐบาลให้ความสําคัญ และเร่งแก้ไขปัญหาหนี้สินให้ประชาชนอย่างต่อเนื่อง ซึ่งรวมถึงปัญหาหนี้ กยศ. ที่เป็นเรื่องเร่งด่วนที่นายกรัฐมนตรีให้ความสําคัญ และสั่งการให้แก้ไขปัญหาอย่างจริงจัง โดยแนวทางในการปรับโครงสร้างหนี้ดังกล่าว จะส่งผลให้ผู้กู้สามารถกลับมาชําระหนี้ได้ตามปกติ ปลดภาระผู้ค้ําประกัน รวมถึงลดกระบวนการดําเนินคดี/บังคับคดี ซึ่งกองทุนฯ จะมีเงินกลับเข้ามาอย่างต่อเนื่อง สามารถนําไปหมุนเวียนเพื่อส่งต่อโอกาสทางการศึกษาให้แก่นักเรียน นักศึกษา รุ่นต่อไป” นายชัย กล่าว
รัฐบาลไทย-ข่าวทำเนียบรัฐบาล-"รัดเกล้า" เผย  สศค. กำลังทบทวนมาตรการช่วยอสังหาฯ เพิ่มเงินกู้บ้านล้านหลัง เป็น 2 ล้านบาท  พร้อมลดค่าจดทะเบียนการโอน เหลือ 0.01 % กระตุ้นเศรษฐกิจภาคอสังหาฯ
วันเสาร์ที่ 30 มีนาคม 2567
30/03/2567
"รัดเกล้า" เผย  สศค. กําลังทบทวนมาตรการช่วยอสังหาฯ เพิ่มเงินกู้บ้านล้านหลัง เป็น 2 ล้านบาท  พร้อมลดค่าจดทะเบียนการโอน เหลือ 0.01 % กระตุ้นเศรษฐกิจภาคอสังหาฯ
"รัดเกล้า" เผย  สศค. กําลังทบทวนมาตรการช่วยอสังหาฯ เพิ่มเงินกู้บ้านล้านหลัง เป็น 2 ล้านบาท  พร้อมลดค่าจดทะเบียนการโอน เหลือ 0.01 % กระตุ้นเศรษฐกิจภาคอสังหาฯ
วันนี้ (30 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายกฤษฎา จีนะวิจารณะ รมช. คลัง เตรียมพิจารณาทบทวนมาตรการช่วยเหลือภาคอสังหาริมทรัพย์ ให้เติบโตขึ้น เนื่องจากเป็นเครื่องยนต์สําคัญขับเคลื่อนเศรษฐกิจ ถึง 10 % ของจีดีพี โดยล่าสุดกําลังพิจารณามาตรการลดค่าจดทะเบียนการโอนจากเดิม 2% เหลือ 1 % และคําจดจํานองจากเดิม 1% เหลือ 0.01 % ซึ่งปัจจุบันมาตรการนี้ช่วยเฉพาะอสังหาฯที่ราคาซื้อขาย
และราคาประเมินทุนทรัพย์ไม่เกิน 3 ล้านบาท และวงเงินจํานองไม่เกิน 3 ล้านบาท โดยจะขยายให้ราคาซื้อขายเกิน 3 ล้านบาทมีสิทธิเข้าร่วมมาตรการด้วย แต่ให้สิทธิเฉพาะ 3 ล้านบาทแรก
ส่วนมาตรการการเงิน โครงการบ้านล้านหลังเฟส 3 ของธนาคารอาคารสงเคราะห์ (ธอส.) ที่กําหนดให้กู้ได้เฉพาะผู้ซื้อบ้านก่อสร้างและวงเงินกู้สูงสุดต่อรายต่อหลักประกันไม่เกิน 1.5 ล้านบาทนั้น จะขยายเป็นราคาสูงสุดไม่เกิน 2 ล้านบาท เพราะที่อยู่อาศัยราคาไม่เกิน 1.5 ล้านบาทหาได้ยากแล้วและไม่ได้เสี่ยงมาก ส่วนการทบทวนภาษีที่ดินและสิ่งปลูกสร้างที่ใช้มา 5 - 6 ปีแล้วนั้น กระทรวงการคลังและกระทรวงมหาดไทยกําลังศึกมาร่วมกันเพื่อทบทวนให้เหมาะสม เช่นการจัดระเบียบประเภทที่ดินให้ชัดเจนมากขึ้นรวมทั้งการให้อํานาจองค์กรปกครองส่วนท้องถิ่น (อปท.) ที่ปังจุบันไห้ อปท. ใช้ดุลพินิจได้ตามความเหมาะสม เช่น ที่ดินเปล่าที่เจ้าของปลูกต้นไม้ทําสวน แต่ไม่ถึงเกณฑ์เป็นที่ดินเพื่อการเกษตรนั้นได้ให้ อปท. ตัดสินใจได้เลยว่าจะเข้าเกณท์ใดส่วนอัตราภาษีที่ดินและสิ่งปลูกสร้างยังไม่มีแนวคิดปรับเพิ่มขึ้น
“การปรับมาตการดังกล่าว เพื่อกระตุ้นเศรษฐกิจภาคอสังหาริมทรัพย์ โดยนายกฤษฎา ได้สั่งการให้สํานักงานเศรษฐกิจการคลัง (สศค.) เตรียมรายละเอียดเพื่อนําเข้าสู่ที่ประชุม ครม.ในเร็ววันนี้” รองโฆษกฯ​ รัดเกล้า​ กล่าว
รัฐบาลไทย-ข่าวทำเนียบรัฐบาล-สธ.เข้าควบคุม “โควิด” ในเรือนจำประจวบคีรีขันธ์ หลังพบผู้ติดเชื้อ พร้อมเข้มมาตรการป้องกันโรค
วันเสาร์ที่ 30 มีนาคม 2567
สธ.เข้าควบคุม “โควิด” ในเรือนจําประจวบคีรีขันธ์ หลังพบผู้ติดเชื้อ พร้อมเข้มมาตรการป้องกันโรค
ปลัดกระทรวงสาธารณสุข เผย ตรวจพบ “โควิด 19” ระบาดในเรือนจําจังหวัดประจวบคีรีขันธ์ ซึ่งมีผู้ติดเชื้อรวม 79 ราย เป็นผู้ต้องขัง 70 ราย เจ้าหน้าที่ 9 ราย หน่วยปฏิบัติการควบคุมโรคติดต่อในพื้นที่เข้าควบคุมสถานการณ์แล้ว
ปลัดกระทรวงสาธารณสุข เผย ตรวจพบ “โควิด 19” ระบาดในเรือนจําจังหวัดประจวบคีรีขันธ์ ซึ่งมีผู้ติดเชื้อรวม 79 ราย เป็นผู้ต้องขัง 70 ราย เจ้าหน้าที่ 9 ราย หน่วยปฏิบัติการควบคุมโรคติดต่อในพื้นที่เข้าควบคุมสถานการณ์แล้ว โดยแยกกลุ่มผู้ป่วยออกมา 5 วัน หากรายใดเป็นกลุ่มเสี่ยงอาการรุนแรงจะส่งโรงพยาบาลทันที พร้อมตรวจหาสายพันธุ์ ทําความสะอาดเรือนจํา เข้มสวมหน้ากากอนามัย งดกิจกรรมรวมกลุ่ม ตามมาตรการควบคุมโรค
วันนี้ (30 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า ได้รับรายงานจาก นพ.วรา เศลวัฒนะกุล นายแพทย์สาธารณสุขจังหวัดประจวบคีรีขันธ์ กรณีพบการระบาดของโรคโควิด 19 เป็นกลุ่มก้อนในเรือนจําจังหวัดประจวบคีรีขันธ์ และได้เข้าดําเนินการควบคุมป้องกันโรคทันที ตามมาตรการควบคุมป้องกันโรค โดยเริ่มจากพบผู้ต้องขัง​หญิง​อายุ ​35 ปี มีประวัติล้างไต​ทาง​หน้าท้องเป็น​ประจํา มีอาการ​หายใจ​เหนื่อย​ ไอ มีน้ํามูก​ ส่งเข้ารับการรักษาเป็นผู้ป่วยในที่โรงพยาบาลประจวบคีรีขันธ์ เมื่อวันที่ 27 มีนาคมที่ผ่านมา ตรวจ ATK พบผลเป็นบวก จัดอยู่ในกลุ่มผู้ป่วยสีเหลือง เนื่องจากมีโรคประจําตัว ได้ให้การรักษาตามแนวเวชปฏิบัติ ขณะเดียวกันได้มีการตรวจ ATK คัดกรองผู้ต้องขังชายเปลี่ยนเรือนจํา พบผลบวก 1 ราย
นพ.โอภาสกล่าวต่อว่า เรือนจําเป็นสถานที่รวมกลุ่มคนและมีความแออัด จึงมีความเสี่ยงเกิดการแพร่ระบาดของโรคติดเชื้อต่างๆ ได้ง่าย เมื่อตรวจพบผู้ป่วยโรคโควิด 19 จึงได้แจ้งหน่วยปฏิบัติการควบคุมโรคติดต่อสํานักงานสาธารณสุขจังหวัดประจวบคีรีขันธ์และโรงพยาบาลประจวบคีรีขันธ์ เข้าสอบสวนควบคุมโรค โดยตรวจคัดกรองผู้ต้องขังและเจ้าหน้าที่เรือนจําทุกราย เพื่อค้นหาผู้ติดเชื้อเพิ่มเติมในวันที่ 28-29 มีนาคม 2567 แบ่งเป็น ผู้ต้องขัง 1,906 ราย (ชาย 1,666 ราย หญิง 240 ราย) พบผู้มีอาการป่วยเข้าเกณฑ์สงสัย 500 ราย ตรวจคัดกรอง ATK พบผลบวก 70 ราย (ชาย 46 ราย หญิง 24 ราย) และตรวจเจ้าหน้าที่ 85 ราย พบผลบวก 9 ราย รวมพบติดเชื้อทั้งหมด 79 ราย ส่วนใหญ่เป็นผู้ติดเชื้อกลุ่มสีเขียวอาการน้อย
สําหรับมาตรการควบคุมโรคภายในเรือนจํา ได้คัดแยกกลุ่มผู้ป่วยไว้ในอาคารหรือห้องแยกจากผู้ต้องขังอื่นเป็นเวลา 5 วัน เก็บตัวอย่างส่งตรวจหาสายพันธุ์/ตรวจหาเชื้อสายพันธุ์ไข้หวัดใหญ่ หากพบผู้ป่วยอาการรุนแรงขึ้นให้รีบนําส่งโรงพยาบาล งดเว้นกิจกรรมรวมกลุ่ม และใช้มาตรการป้องกันส่วนบุคคล คือ สวมหน้ากากอนามัยทุกราย ล้างมือบ่อยๆ และให้ทําความสะอาดเรือนจําทุกวัน โดยสํานักงานสาธารณสุขจังหวัดประจวบคีรีขันธ์ได้สนับสนุนชุดตรวจ ATK 400 ชุด หน้ากากอนามัย 2 ลัง ส่วนโรงพยาบาลประจวบคีรีขันธ์ สนับสนุนอุปกรณ์ป้องกันตัวเอง ชุดป้องกันส่วนบุคคคล (PPE) และยารักษาโรคเบื้องต้น ทั้งนี้ หน่วยงานที่เกี่ยวข้องเตรียมการเปิดศูนย์ปฏิบัติการฉุกเฉิน (EOC) บริหารจัดการโควิด 19 ในเรือนจําจังหวัดประจวบคีรีขันธ์แล้ว
******************************************* 30 มีนาคม 2567
รัฐบาลไทย-ข่าวทำเนียบรัฐบาล-รพร.กระนวน มุ่งพัฒนาศักยภาพการดูแลสุขภาพประชาชน ผ่านเกณฑ์รพ.อัจฉริยะต้นแบบระดับเพชร
วันศุกร์ที่ 8 มีนาคม 2567
รพร.กระนวน มุ่งพัฒนาศักยภาพการดูแลสุขภาพประชาชน ผ่านเกณฑ์รพ.อัจฉริยะต้นแบบระดับเพชร
องคมนตรี ติดตามการดําเนินงานโรงพยาบาลสมเด็จพระยุพราชกระนวน จังหวัดขอนแก่น มีการพัฒนาศักยภาพการบริการตามนโยบายกระทรวงสาธารณสุข และยุทธศาสตร์การพัฒนาโรงพยาบาลสมเด็จพระยุพราชในทศวรรษที่ 5
องคมนตรี ติดตามการดําเนินงานโรงพยาบาลสมเด็จพระยุพราชกระนวน จังหวัดขอนแก่น มีการพัฒนาศักยภาพการบริการตามนโยบายกระทรวงสาธารณสุข และยุทธศาสตร์การพัฒนาโรงพยาบาลสมเด็จพระยุพราชในทศวรรษที่ 5 ทั้งโครงการเฉลิมพระเกียรติฯ การบริการด้านการแพทย์เฉพาะทาง และการพัฒนาเป็นโรงพยาบาลต้นแบบอัจฉริยะ ซึ่งผ่านเกณฑ์การประเมินในระดับเพชร
วันนี้ (8 มีนาคม 2567) ที่ โรงพยาบาลสมเด็จพระยุพราชกระนวน จังหวัดขอนแก่น ศาสตราจารย์เกียรติคุณ นพ.เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช พร้อมด้วย รศ.นพ.เชิดชัย ตันติศิรินทร์ ผู้ช่วยรัฐมนตรีประจํากระทรวงสาธารณสุข คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมและติดตามผลการดําเนินงานของโรงพยาบาล มอบใบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กําลังใจบุคลากรผู้ปฏิบัติงาน
รศ.นพ.เชิดชัย กล่าวว่า โรงพยาบาลสมเด็จพระยุพราชกระนวน จังหวัดขอนแก่น เป็นโรงพยาบาลชุมชนขนาด 90 เตียง นอกจากให้บริการประชาชนในเขตอําเภอกระนวนและใกล้เคียง ยังเป็นโรงพยาบาลชุมชนแม่ข่ายให้กับโรงพยาบาลในโซนเหนือของจังหวัดขอนแก่น และโรงพยาบาลท่าคันโท โรงพยาบาลห้วยเม็ก โรงพยาบาลหนองกุงศรี จังหวัดกาฬสินธุ์ มีแพทย์ทั่วไปและแพทย์เฉพาะทาง 9 สาขาหลัก ได้แก่ เวชปฏิบัติทั่วไป, เวชศาสตร์ครอบครัว, สูติ-นรีเวชฯ, อายุรศาสตร์, ออร์โธปิดิกส์, ศัลยกรรมทั่วไป, กุมารเวชศาสตร์, เวชศาสตร์ฉุกเฉิน,รังสีการแพทย์ และวิสัญญี
รศ.นพ.เชิดชัย กล่าวต่อว่า โรงพยาบาลสมเด็จพระยุพราชกระนวน มีผลสําเร็จในการพัฒนาศักยภาพการบริการตามนโยบายกระทรวงสาธารณสุข และยุทธศาสตร์การพัฒนาโรงพยาบาลสมเด็จพระยุพราช ในทศวรรษที่ 5 หลายประเด็น อาทิ โครงการถวายการดูแลสุขภาพพระสงฆ์สามเณร ผู้นําทางศาสนา 72,000 รูป ถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ครบ 72 พรรษา จังหวัดขอนแก่น ได้ถวายการตรวจรักษาให้กับพระภิกษุสงฆ์ 204 รูป จาก 38 วัด พบกลุ่มเสี่ยง 101 รูป กลุ่มป่วย 62 รูป พร้อมทั้งจัดกิจกรรมพัฒนาผู้นําด้านสุขภาพประจําศาสนสถาน 1 ตําบล 1 ผู้นําสุขภาพ, จิตอาสาสร้างเสริมสุขภาพ 1 อําเภอ 10 กิจกรรมสร้างเสริมสุขภาพ, โครงการฟันเทียมพระราชทานและการส่งเสริมสุขภาพช่องปากผู้สูงอายุในแผนกทันตกรรม และในโรงพยาบาลส่งเสริมสุขภาพตําบล 5 แห่ง, โครงการผ่าตัดเปลี่ยนข้อเข่าเทียมเพื่อชาวกระนวน ให้บริการแล้ว 232 ราย 337 ข้อ
สําหรับในปี 2567 ได้ดําเนินงานตามยุทธศาสตร์การพัฒนาโรงพยาบาลสมเด็จพระยุพราช ในทศวรรษที่ 5 โดยมีการจัดตั้งศูนย์ชีวาภิบาลในโรงพยาบาล และสถานชีวาภิบาลในชุมชน เพื่อเพิ่มคุณภาพชีวิตของผู้ป่วยที่ต้องการดูแลแบบพึ่งพิงและครอบครัว, การเพิ่มศักยภาพของโรงพยาบาลตามความเชี่ยวชาญของแพทย์เฉพาะทาง,การพัฒนาโรงพยาบาลเป็น Smart Hospital และเป็นโรงพยาบาลอัจฉริยะต้นแบบโดยการประยุกต์ใช้เทคโนโลยีดิจิทัลในการจัดบริการสุขภาพ ซึ่งผ่านเกณฑ์การประเมิน ร้อยละ 97.5 เป็นโรงพยาบาลอัจฉริยะต้นแบบ ระดับเพชร
************************************ 8 มีนาคม 2567
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมทำสงครามกับที่ดินเถื่อนในเขตปฏิรูปที่ดินทั่วประเทศ หลัง One Map แล้วเสร็จ
วันศุกร์ที่ 8 มีนาคม 2567
รัฐมนตรีเกษตรฯ เตรียมทําสงครามกับที่ดินเถื่อนในเขตปฏิรูปที่ดินทั่วประเทศ หลัง One Map แล้วเสร็จ
รัฐมนตรีเกษตรฯ เตรียมทําสงครามกับที่ดินเถื่อนในเขตปฏิรูปที่ดินทั่วประเทศ หลัง One Map แล้วเสร็จ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการปฏิรูปที่ดินเพื่อเกษตรกรรม (คปก.) ครั้งที่ 2/2567 โดยมี นายประยูร อินสกุล ปลัดกระทรวงเกษตรและสหกรณ์ นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) และหน่วยงานที่เกี่ยวข้องร่วมประชุม ณ ห้องประชุมไชยยงค์ ชูชาติ ส.ป.ก. ว่า จากกรณีข้อพิพาทแนวเขตที่ดินของรัฐในพื้นที่อุทยานแห่งชาติเขาใหญ่ ที่ประชุม คปก. จึงมีมติเห็นชอบหลักการในการตรวจสอบเกษตรกรผู้ได้รับการจัดที่ดินและผู้ถือครองที่ดินในเขตปฏิรูปที่ดิน โดยจะดําเนินการแต่งตั้งคณะอนุกรรมการกลั่นกรองการใช้ประโยชน์ในที่ดินของผู้ได้รับการจัดที่ดิน จาก ส.ป.ก. ไปแล้ว จํานวน 36,498,883 ไร่ ซึ่งแต่งตั้งโดยคณะกรรมการปฏิรูปที่ดินจังหวัด ประกอบไปด้วยหน่วยงานในระดับท้องถิ่น เกษตรกร และภาคประชาชน ทําหน้าที่รวบรวมรายชื่อและตรวจสอบการถือครองที่ดินฯ จากฐานข้อมูลของรัฐ เพื่อพิจารณาและสรุปผลการใช้ประโยชน์ในที่ดินดังกล่าวว่าถือครองโดยเกษตรกรตัวจริง และตรงตามวัตถุประสงค์ของการจัดที่ดินหรือไม่
จากนั้นจะรวบรวมข้อมูลเสนอต่อคณะกรรมการฯ ในระดับที่สูงขึ้น โดยมีรัฐมนตรีว่าการกระทรวงเกษตรและสหกรณ์ เป็นประธาน รวมทั้งหน่วยงานที่เกี่ยวข้อง อาทิ สํานักงานป้องกันและปราบปรามการฟอกเงิน (ปปง.) สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานตํารวจแห่งชาติ และ 9 หน่วยงานที่เกี่ยวข้องกับการบริหารจัดการที่ดินของรัฐ เป็นต้น ซึ่งอยู่ระหว่างพิจารณาองค์ประกอบและรายละเอียดของคณะกรรมการฯ โดยจะมีอํานาจหน้าที่ในการพิจารณาบทลงโทษสําหรับผู้กระทําความผิด ภายหลังได้ผ่านการพิจารณาจากคณะอนุกรรมการกลั่นกรองฯ ในชั้นต้นแล้ว ซึ่งหากพบว่ามีเจ้าหน้าที่ของรัฐเข้าไปมีส่วนในการกระทําความผิด จะลงโทษทั้งทางวินัยและอาญาขั้นสูงสุดทันที รวมทั้งผู้สวมสิทธิ์เข้าทําประโยชน์ในเขตปฏิรูปที่ดินที่ไม่ใช่เกษตรกรอีกด้วย ทั้งนี้ ให้รอคณะกรรมการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) ดําเนินการแล้วเสร็จ กระทรวงเกษตรฯ โดย ส.ป.ก. พร้อมเปิดศึกทําสงครามกับที่ดินเถื่อนในเขตปฏิรูปที่ดินทั่วประเทศทันที
รัฐบาลไทย-ข่าวทำเนียบรัฐบาล-เร่งปรับ “ภาพลักษณ์การท่องเที่ยว” นำร่องย่านราชประสงค์ ก่อนขยายผลไปพื้นที่ท่องเที่ยวอื่น ๆ
วันศุกร์ที่ 8 มีนาคม 2567
เร่งปรับ “ภาพลักษณ์การท่องเที่ยว” นําร่องย่านราชประสงค์ ก่อนขยายผลไปพื้นที่ท่องเที่ยวอื่น ๆ
.....
เร่งปรับ “ภาพลักษณ์การท่องเที่ยว” นําร่องย่านราชประสงค์ ก่อนขยายผลไปพื้นที่ท่องเที่ยวอื่น ๆ
.
รัฐบาลและหน่วยงานภาคีเครือข่ายได้บูรณาการการทํางานร่วมกันเพื่อแก้ไขปัญหา “ด้านการท่องเที่ยว” ในพื้นที่กรุงเทพ
.
โดยเฉพาะ ปัญหารถยนต์รับจ้างสาธารณะ (ตุ๊กตุ๊กและแท็กซี่) ที่กระทําการรบเร้า ชักจูงนักท่องเที่ยวไปซื้อสินค้าและบริการจากร้านค้าที่เกี่ยวข้อง ความไม่เป็นระเบียบบนทางเท้า รวมทั้งปัญหาการเรียกเก็บค่าโดยสาร
.
สําหรับ 5 มาตรการแก้ไขปัญหาเบื้องต้น ประกอบด้วย:
1. การสัญจร : นําเทคโนโลยีมาใช้ เช่น กล้อง AI ตรวจจับการกระทําผิดการจราจร จัดระเบียบทางเท้า จัดระเบียบการจอดรถรับส่งสาธารณะ เป็นต้น
2. การออกสัญลักษณ์แจ้งเตือน : รูปแบบเป็นสติกเกอร์ติดตุ๊กตุ๊กและแท็กซี่ เพื่อแสดงคําเตือนแก่นักท่องเที่ยวให้ระวังการชักจูงไปซื้อสินค้าและบริการในลักษณะหลอกลวง และเป็นสัญลักษณ์แสดงว่ารถคันดังกล่าว ได้รับการลงทะเบียนแล้ว รวมทั้งร้านค้าด้วยเช่นกัน
3. การบูรณาการสนธิกําลังหน่วยงานที่เกี่ยวข้อง เพื่อตักเตือน จับปรับ ตัดแต้ม แก่ผู้กระทําผิดต่อนักท่องเที่ยว
4. มาตรการทางสังคม : รณรงค์ให้ประชาชนมีส่วนร่วมในการเป็นหูเป็นตา พร้อมชื่นชมคนทําดีเพื่อสังคม ตักเตือนคนทําผิด
5. ประชาสัมพันธ์ช่องทางการติดต่อที่เป็นประโยชน์แก่นักท่องเที่ยวตั้งแต่แรกก้าวเข้าประเทศไทย :
- เบอร์โทรศัพท์ที่สําคัญในการติดต่อหน่วยงานที่เกี่ยวข้องเมื่อเกิดเหตุต่าง ๆ
- ไกด์บุ๊กรายชื่อร้านค้าและบริการที่เป็นมิตร ติดดาว และไว้วางใจได้ ที่ผ่านการรับรองจากหน่วยงานที่เกี่ยวข้องให้กับนักท่องเที่ยว
.
ทั้งนี้ มาตรการต่าง ๆ ได้ดําเนินการเบื้องต้นไปแล้วในพื้นที่ “ย่านราชประสงค์” และจะเป็นโมเดล สําหรับขยายผลต่อไปในจุดที่เป็นย่านการท่องเที่ยวอื่น ๆ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย – เคนยา – โมซัมบิก ชูจุดแข็งทั้ง 3 ฝ่าย มุ่งผลักดันส่งออกสินค้าเกษตรร่วมกัน
วันศุกร์ที่ 8 มีนาคม 2567
ไทย – เคนยา – โมซัมบิก ชูจุดแข็งทั้ง 3 ฝ่าย มุ่งผลักดันส่งออกสินค้าเกษตรร่วมกัน
ไทย – เคนยา – โมซัมบิก ชูจุดแข็งทั้ง 3 ฝ่าย มุ่งผลักดันส่งออกสินค้าเกษตรร่วมกัน
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ให้การต้อนรับและร่วมหารือกับ นายคิปทิเนสส์ ลินด์ซีย์ คิมโวเล เอกอัครราชทูตสาธารณรัฐเคนยาประจําประเทศไทย (H.E. Mr. Kiptiness Lindsay Kimwole) นายวิชาญ ศิริชัยเอกวัฒน์ กงสุลกิตติมศักดิ์สาธารณรัฐโมซัมบิกประจําประเทศไทย และนายปรีชา ตรีสุวรรณ ประธานสมาพันธ์การค้าระหว่างประเทศ เพื่อกระชับความสัมพันธ์และแสวงหาโอกาสทางการค้าสินค้าเกษตร พร้อมด้วยนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายชิษณุชา บุดดาบุญ รองอธิบดีกรมการข้าว นายพงศ์ไท ไทโยธิน รองอธิบดีกรมวิชาการเกษตร นายปณิธาน มีไชยโย ผู้อํานวยการองค์การตลาดเพื่อเกษตรกร และผู้แทนหน่วยงาน ได้แก่ สํานักการเกษตรต่างประเทศ กรมประมง และสํานักงานเศรษฐกิจการเกษตร เข้าร่วมการหารือ ณ ห้องประชุมกระทรวงเกษตรและสหกรณ์
สําหรับการหารือดังกล่าว ฝ่ายเคนยาประสงค์มีความร่วมมือในด้านการผลิตข้าว การทําประมง รวมไปถึงระบบชลประทานซึ่งเป็นปัจจัยสําคัญในการผลิตสินค้าเกษตรและอาหาร โดยขอรับการสนับสนุนองค์ความรู้ งานวิจัย เทคโนโลยีและนวัตกรรมจากไทย และฝ่ายโมซัมบิกสนใจทําความร่วมมือในด้านการผลิตข้าว มะพร้าว และการทําประมง นอกจากนี้ ในระหว่างการหารือได้มีการแลกเปลี่ยนมุมมองทางการค้าสินค้าเกษตรระหว่างกัน โดยฝ่ายเคนยาได้นําเสนอกลไกอุตสาหกรรมการผลิตกาแฟของเคนยา ซึ่งจะมีหน่วยงานกลางจับคู่ธุรกิจให้ผู้รับซื้อสามารถเข้าถึงเกษตรกรผู้ปลูกกาแฟได้โดยตรงโดยไม่ผ่านพ่อค้าคนกลาง ซึ่งจะส่งเสริมให้เกษตรกรมีรายได้เพิ่มขึ้น ทั้งนี้ ฝ่ายไทยมองว่าเรื่องดังกล่าวสอดคล้องกับนโยบายของกระทรวงเกษตรและสหกรณ์ภายใต้การกํากับดูแลของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ที่มีความประสงค์เพิ่มโอกาส เสริมศักยภาพ และสร้างความเข้มแข็งแก่ภาคการเกษตรไทยผ่านระบบสหกรณ์การเกษตร โดยการหารือในวันนี้นับเป็นจุดเริ่มต้นให้ฝ่ายไทยได้ร่วมทํางานกับฝ่ายเคนยาและโมซัมบิกอย่างใกล้ชิดยิ่งขึ้นต่อไป
ทั้งนี้ สาธารณรัฐเคนยาเป็นประเทศคู่ค้าสินค้าเกษตรอันดับที่ 72 เป็นตลาดส่งออกสินค้าเกษตรอันดับที่ 61 ของไทย ในระหว่างปี 2564-2566 โดยมีมูลค่าไทยส่งออกเฉลี่ยปีละ 2,115 ล้านบาท นําเข้าเฉลี่ยปีละ 38 ล้านบาท และไทยได้ดุลการค้าเฉลี่ย 2,077 ล้านบาทต่อปี สินค้าเกษตรสําคัญที่ไทยส่งออก ได้แก่ น้ํามันปาล์มดิบ (831 ล้านบาท) น้ําตาล (818 ล้านบาท) ข้าว (224 ล้านบาท) ปลาทูนากระป๋อง (91 ล้านบาท) ยางพารา (28 ล้านบาท) และสินค้าเกษตรที่ไทยนําเข้า ได้แก่ ถั่วบีนแห้ง (21 ล้านบาท) ร็อกลอบสเตอร์และกุ้งหัวโขนอื่น ๆ (3 ล้านบาท) กุหลาบสด (3 ล้านบาท) เมล็ดกาแฟ (ไม่คั่ว) (3 ล้านบาท) และปูมีชีวิต สดหรือแช่เย็น (2 ล้านบาท)
สําหรับ สาธารณรัฐโมซัมบิกเป็นประเทศคู่ค้าสินค้าเกษตรอันดับที่ 52 เป็นตลาดส่งออกสินค้าเกษตรอันดับที่ 40 ของไทย ในระหว่างปี 2564-2566 มีมูลค่าส่งออกเฉลี่ยปีละ 3,159 ล้านบาท นําเข้าเฉลี่ยปีละ 77 ล้านบาท และไทยได้ดุลการค้าเฉลี่ย 3,083 ล้านบาทต่อปี สินค้าเกษตรสําคัญที่ไทยส่งออก ได้แก่ ข้าว อาทิ ข้าวเหนียว ข้าวหอมมะลิ ข้าวบาสมาติ (3,044 ล้านบาท) ปลาซาร์ดีนกระป๋อง (80 ล้านบาท) ปลาทูนากระป๋อง (11 ล้านบาท) แป้งมันสําปะหลัง (8 ล้านบาท) และสินค้าเกษตรที่ไทยนําเข้า ได้แก่ กุ้งอื่นๆ อาทิ กุ้งกุลาดํา กุ้งขาว แช่แข็ง (46.7 ล้านบาท)
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา มอบรางวัลคุณภาพแห่งชาติ ครั้งที่ 22 ประจำปี 2566
วันพฤหัสบดีที่ 7 มีนาคม 2567
07/03/2567
รัฐมนตรีฯ พิมพ์ภัทรา มอบรางวัลคุณภาพแห่งชาติ ครั้งที่ 22 ประจําปี 2566
รัฐมนตรีฯ พิมพ์ภัทรา มอบรางวัลคุณภาพแห่งชาติ ครั้งที่ 22 ประจําปี 2566
วันที่ 6 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในพิธีมอบรางวัลคุณภาพแห่งชาติ (TQA) ครั้งที่ 22 ประจําปี 2566 พร้อมด้วย นายณัฐพล รังสิตพล ปลัดกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม เข้าร่วม โดยมี นายปิยะบุตร ชลวิจารณ์ ประธานคณะกรรมการรางวัลคุณภาพแห่งชาติ นายสุวรรณชัย โลหะวัฒนกุล ผู้อํานวยการสถาบันเพิ่มผลผลิตแห่งชาติ พร้อมด้วยคณะกรรมการรางวัลคุณภาพแห่งชาติ ให้การต้อนรับ ณ หอประชุมใหญ่ ศูนย์วัฒนธรรมแห่งประเทศไทย
รัฐมนตรีฯ พิมพ์ภัทรา กล่าวว่า กระทรวงอุตสาหกรรม ได้กําหนดนโยบายการส่งเสริมและพัฒนาภาคอุตสาหกรรมไทย เพื่อขับเคลื่อนเศรษฐกิจของประเทศสู่ความยั่งยืน โดยให้ความสําคัญกับการสร้างความสําเร็จอย่างสมดุล ทั้งด้านความสามารถในการแข่งขัน การได้รับการยอมรับจากชุมชนและสังคม การตอบโจทย์กติกาสากลด้านสิ่งแวดล้อม และการกระจายรายได้สู่ชุมชน เพื่อให้ประชาชนมีคุณภาพชีวิตที่ดีขึ้น โดยรางวัลคุณภาพแห่งชาติ ถือว่าเป็นกลไกที่ช่วยส่งเสริมสนับสนุน และขับเคลื่อนเศรษฐกิจของประเทศ ด้วยมาตรฐานของเกณฑ์รางวัลคุณภาพแห่งชาติ ที่เป็นที่ยอมรับในเวทีโลก จึงเป็นส่วนสําคัญในการช่วยผลักดันและยกระดับผลิตภาพและเพิ่มประสิทธิภาพ อีกทั้งยังเป็นการส่งเสริมขีดความสามารถในการแข่งขันขององค์กรไทย
ปลัดฯ ณัฐพล กล่าวว่า กระทรวงอุตสาหกรรม และคณะกรรมการรางวัลคุณภาพแห่งชาติ สนับสนุนให้มีการจัดพิธีมอบรางวัลคุณภาพแห่งชาติเป็นประจําต่อเนื่องทุกปี โดยมีวัตถุประสงค์ เพื่อเป็นการประกาศเกียรติคุณ ให้แก่องค์กรที่ได้รับรางวัลคุณภาพแห่งชาติ และรางวัลบริหารสู่ความเป็นเลิศ โดยองค์กรเหล่านี้จะเป็นแบบอย่างที่ดีแก่องค์กรไทยในการพัฒนาและยกระดับมาตรฐานการจัดการองค์กรที่ทั่วโลกยอมรับ
สําหรับ รางวัลคุณภาพแห่งชาติ ในปีนี้ มีองค์กรที่ได้รับรางวัลประเภทต่าง ๆ ดังนี้ 1. รางวัลคุณภาพแห่งชาติ ได้แก่ บริษัท พีทีที แอลเอ็นจี จํากัด 2. รางวัลการบริหารสู่ความเป็นเลิศที่มีความโดดเด่น ด้านการปฏิบัติการ ได้แก่ คณะแพทยศาสตร์โรงพยาบาลรามาธิบดี มหาวิทยาลัยมหิดล 3. รางวัลการบริหารสู่ความเป็นเลิศที่มีความโดดเด่น ด้านนวัตกรรม ได้แก่ มหาวิทยาลัยเชียงใหม่ 4. รางวัลการบริหารสู่ความเป็นเลิศที่มีความโดดเด่น ด้านการสร้างประโยชน์ให้สังคม ได้แก่ ธนาคารเพื่อการเกษตรและสหกรณ์ 5. รางวัลการบริหารสู่ความเป็นเลิศ มีองค์กรที่ได้รับรางวัล 6 องค์กร ได้แก่ คณะแพทยศาสตร์ มหาวิทยาลัยบูรพา คณะวิศวกรรมศาสตร์ มหาวิทยาลัยขอนแก่น คณะเวชศาสตร์เขตร้อน มหาวิทยาลัยมหิดล คณะอุตสาหกรรมเกษตร มหาวิทยาลัยเชียงใหม่ บรรษัทประกันสินเชื่ออุตสาหกรรมขนาดย่อม และบริษัท ดอยคําผลิตภัณฑ์อาหาร จํากัด นอกจากนี้ ในปีนี้ นับเป็นปีแรกที่มีการมอบรางวัล TQA Leadership Excellence Award แก่ผู้บริหารสูงสุดขององค์กรที่เคยได้รับรางวัล TQA หรือ TQC Plus จํานวน 21 องค์กร เพื่อเป็นการเชิดชูเกียรติแก่ผู้บริหารองค์กรที่มีส่วนสําคัญในการผลักดันและกระตุ้นให้องค์กรทุกภาคส่วนในประเทศไทย ด้วยการเผยแพร่ความรู้ในฐานะองค์กรต้นแบบที่เป็นเลิศ ส่งผลให้เกิดการขยายองค์ความรู้ไปสู่ภาคส่วนต่าง ๆ
รัฐบาลไทย-ข่าวทำเนียบรัฐบาล-นายกฯ สั่งการทุกหน่วยงานที่เกี่ยวข้องรุกขยายตลาดแรงงานไทยในต่างประเทศ ‘มุ่งรักษาฐานตลาดเดิม แสวงหาฐานตลาดใหม่’ เน้นความปลอดภัย ถูกต้อง ส่งเสริมคุณภาพชีวิตแรงงานไทยในทุกมิติ
วันศุกร์ที่ 8 มีนาคม 2567
08/03/2567
นายกฯ สั่งการทุกหน่วยงานที่เกี่ยวข้องรุกขยายตลาดแรงงานไทยในต่างประเทศ ‘มุ่งรักษาฐานตลาดเดิม แสวงหาฐานตลาดใหม่’ เน้นความปลอดภัย ถูกต้อง ส่งเสริมคุณภาพชีวิตแรงงานไทยในทุกมิติ
นายกฯ สั่งการทุกหน่วยงานที่เกี่ยวข้องรุกขยายตลาดแรงงานไทยในต่างประเทศ ‘มุ่งรักษาฐานตลาดเดิม แสวงหาฐานตลาดใหม่’ เน้นความปลอดภัย ถูกต้อง ส่งเสริมคุณภาพชีวิตแรงงานไทยในทุกมิติ
วันนี้ (8 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการแนวทางดําเนินนโยบายที่มุ่งกระชับความสัมพันธ์ร่วมกับทั้งภาครัฐและภาคีเครือข่ายภาคเอกชนระหว่างประเทศ รวมถึงสมาคมการจัดหางานไทยในต่างประเทศและผู้รับอนุญาตจัดหางานเพื่อไปทํางานต่างประเทศ เพื่อสนับสนุนให้แรงงานคุณภาพของไทยไปทํางานต่างประเทศ ตั้งเป้าจํานวน 100,000 ราย ภายในปี 2567 นี้
โฆษกประจําสํานักนายกรัฐมนตรีเปิดเผยว่า นายกรัฐมนตรีผลักดันให้เกิดประโยชน์สูงสุดให้กับแรงงานไทยในทุกมิติ โดยเน้นให้ความสําคัญกับการส่งออกแรงงานไทยอย่างมีจริยธรรม ถูกต้องตามกฎหมาย และได้รับการคุ้มครองด้านค่าจ้าง สวัสดิการภายใต้หลักสิทธิมนุษยชน เพื่อให้เกิดการเพิ่มพูนทักษะการทํางานให้เป็นที่ยอมรับจากนานาชาติ ตลอดจนส่งเสริม พัฒนาคุณภาพชีวิตการทํางานของแรงงานไทย และนํามาพัฒนาประเทศในที่สุด
โดยรัฐบาลได้กําหนด 2 มาตรการ ที่ครอบคลุม ได้แก่ 1. มาตรการรักษาตลาดแรงงานเดิมในประเทศที่มีการจัดส่งแรงงานไทยไปทํางานอยู่แล้ว ด้วยการสร้างความเชื่อมั่น เพิ่มแรงจูงใจในการจ้างแรงงานไทยของนายจ้าง เพื่อเพิ่มจํานวนความต้องการรับแรงงานไทย และนําไปสู่การจัดทําบันทึกความเข้าใจด้านการจัดส่งแรงงานร่วมกัน และ 2. มาตรการแสวงหาตลาดแรงงานใหม่ในประเทศที่กําลังขาดแคลนแรงงานหรือประเทศที่มีแนวโน้มเพิ่มอัตราการจ้างงานแรงงานต่างชาติ เช่น ประเทศออสเตรเลีย ประเทศอิตาลี ประเทศโปรตุเกส เป็นต้น โดยข้อมูลจากกระทรวงแรงงานชี้ให้เห็นว่า จํานวนแรงงานไทยในการไปทํางานต่างประเทศนับตั้งแต่ต้นปี 2567 ตัวเลขอยู่ที่ 29,399 ราย
โฆษกประจําสํานักนายกรัฐมนตรี กล่าวว่า กระทรวงแรงงานอยู่ระหว่างการเจรจากับสาธารณรัฐเกาหลี ซึ่งเป็นประเทศยอดนิยมของแรงงานไทยที่ต้องการไปทํางานในต่างประเทศ เพื่อขอเพิ่มโควตาการจ้างงานในระบบการอนุญาตจ้างแรงงานต่างชาติ (Employment Permit System: EPS) ประเภทวีซ่า E-9 ซึ่งเป็นวีซ่าแรงงานต่างชาติประเภทไม่มีทักษะ เพื่อเพิ่มสัดส่วนการจ้างแรงงานเพศหญิงในสาขาอุตสาหกรรมภาคบริการ และประเภทวีซ่า E-7 ซึ่งเป็นวีซ่าแรงงานต่างชาติประเภทมีทักษะ เพื่อขยายตลาดแรงงานทักษะฝีมือกับผู้ประกอบกิจการอู่ต่อเรือ เช่น บริษัทในเครือ Hyundai บริษัท Samsung และบริษัท Hanwha Ocean นอกจากนี้ กระทรวงแรงงานยังมีแผนหารือกับองค์กรที่เป็นผู้รับแรงงานไทยในประเทศญี่ปุ่น โดยจะมีการเจรจาขยายตลาดแรงงานไทยให้ไปทํางานในภาคอุตสาหกรรม บริการด้านอาหาร และบริการโรงแรมในประเทศญี่ปุ่นมากขึ้นอีกด้วย
“นายกรัฐมนตรีสั่งการให้ดําเนินการเพื่อสนับสนุนการเพิ่มโอกาสแรงงานไทยในต่างประเทศอย่างมีคุณภาพ ถูกต้องตามกฎหมาย ได้รับการคุ้มครองอย่างเหมาะสม และอยู่ภายใต้หลักสิทธิมนุษยชน พร้อมร่วมมือทุกภาคส่วนในการยกระดับขีดความสามารถในการแข่งขันของแรงงานไทยในตลาดโลก เพื่อทําให้การส่งออกแรงงานไทยไปทํางานต่างประเทศมีผลสัมฤทธิ์เป็นรูปธรรม ยกระดับวิถีชีวิต ประชาชน และขับเคลื่อนเศรษฐกิจภายในประเทศได้อย่างเท่าเทียม” นายชัย กล่าว
รัฐบาลไทย-ข่าวทำเนียบรัฐบาล-ดีอี ร่วมพิธีเปิดโครงการวันคณะกรรมการหมู่บ้าน (กม.) ประจำปี 2567
วันศุกร์ที่ 8 มีนาคม 2567
ดีอี ร่วมพิธีเปิดโครงการวันคณะกรรมการหมู่บ้าน (กม.) ประจําปี 2567
ดีอี ร่วมพิธีเปิดโครงการวันคณะกรรมการหมู่บ้าน (กม.) ประจําปี 2567
วันนี้ (8 มีนาคม 2567) นางสาวพิยะดา สุดกังวาล รักษาการในตําแหน่งที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอี) เข้าร่วมเป็นเกียรติในพิธีเปิดโครงการวันคณะกรรมการหมู่บ้าน (กม.) ประจําปี 2567 จัดโดยกรมการปกครอง เพื่อเสริมสร้างขวัญกําลังใจในการทํางานและประชาสัมพันธ์ผลงานของคณะกรรมการหมู่บ้าน (กม.) ให้สาธารณชนได้รับทราบอย่างแพร่หลาย ภายในงานมีพิธีมอบถ้วยรางวัลพระราชทานของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้แก่หมู่บ้านที่ได้รับรางวัล ตามโครงการคัดเลือกหมู่บ้านเข้มแข็งตามแนวทาง “แผ่นดินธรรม แผ่นดินทอง” (หมู่บ้านอยู่เย็น) ประจําปี 2566 โดยมี นายเกรียง กัลป์ตินันท์ รัฐมนตรีช่วยว่าการกระทรวงมหาดไทย เป็นประธานในพิธี พร้อมด้วยผู้ที่เกี่ยวข้องและผู้ที่สนใจเข้าร่วมงาน ณ ลานอเนกประสงค์ ชั้น 2 อาคารรัฐประศาสนภักดี ศูนย์ราชการเฉลิมพระเกียรติฯ แจ้งวัฒนะ กรุงเทพมหานคร
--------------------------
รัฐบาลไทย-ข่าวทำเนียบรัฐบาล-“นายกฯ เศรษฐา” ห่วงสุขภาพคนไทย สั่งการสาธารณสุข เพิ่มมาตรการป้องกัน PM 2.5 “ชลน่าน” ส่งทีมลงพื้นที่ร่วมกับสำนักนายกฯ เปิดศูนย์ปฏิบัติการ 39 จังหวัด
วันศุกร์ที่ 8 มีนาคม 2567
“นายกฯ เศรษฐา” ห่วงสุขภาพคนไทย สั่งการสาธารณสุข เพิ่มมาตรการป้องกัน PM 2.5 “ชลน่าน” ส่งทีมลงพื้นที่ร่วมกับสํานักนายกฯ เปิดศูนย์ปฏิบัติการ 39 จังหวัด
“นายกฯ เศรษฐา” ห่วงสุขภาพคนไทย สั่งการสาธารณสุข เพิ่มมาตรการป้องกัน PM 2.5 “ชลน่าน” ส่งทีมลงพื้นที่ร่วมกับสํานักนายกฯ เปิดศูนย์ปฏิบัติการ 39 จังหวัด ลุยแจกหน้ากากอนามัย 3,000 ชิ้น ที่ลานประตูท่าแพ เชียงใหม่ เร่งขยายแจกในพื้นที่เสี่ยง
“นายกฯ เศรษฐา” ห่วงสุขภาพคนไทย สั่งการสาธารณสุข เพิ่มมาตรการป้องกัน PM 2.5 “ชลน่าน” ส่งทีมลงพื้นที่ร่วมกับสํานักนายกฯ เปิดศูนย์ปฏิบัติการ 39 จังหวัด ลุยแจกหน้ากากอนามัย 3,000 ชิ้น ที่ลานประตูท่าแพ เชียงใหม่เร่งขยายแจกในพื้นที่เสี่ยง หลังพบ 31 จังหวัดวิกฤต
เมื่อวันที่ 8 มีนาคม 2567 ที่ กระทรวงสาธารณสุข นายสุรชาติ เทียนทอง เลขานุการรัฐมนตรีว่าการกระทรวงสาธารณสุข พร้อมด้วย นางสาวตรีชฎา ศรีธาดา โฆษกกระทรวงสาธารณสุขฝ่ายการเมือง แถลงข่าวมาตรการป้องกันและรับมือผลกระทบจาก PM 2.5 ว่า นายกรัฐมนตรี นายเศรษฐา ทวีสิน มีความห่วงใยในสุขภาพของพี่น้องประชาชน ถึงผลกระทบจากค่า PM 2.5 ที่อยู่ในปริมาณสูงมาก และในหลายพื้นที่ เข้าขั้นวิกฤต ได้สั่งการให้นพ.ชลน่าน ศรีแก้ว รมว.สาธารณสุข วางมาตรการป้องกันและแก้ไขปัญหาอย่างเร่งด่วน ไม่ให้กระทบต่อสุขภาพและความเจ็บป่วยของพี่น้องประชาชน ซึ่งล่าสุด นพ.ชลน่าน ได้มอบหมายให้ผู้ตรวจราชการกระทรวงสาธารณสุขทุกเขตเฝ้าระวังและติดตามคุณภาพอากาศเพื่อบริหารจัดการฝุ่น PM 2.5 อย่างใกล้ชิด และ ให้รายงานผลให้ทราบเป็นรายวัน รวมทั้งแจ้งเตือนในกรณีที่เกิดวิกฤตในบางพื้นที่ เช่น พื้นที่ในจังหวัดภาคเหนือ
น.ส.ตรีชฎา กล่าวว่า นพ.ชลน่าน ศรีแก้ว รมว.สาธารณสุข ได้สั่งการตามที่ได้รับมอบหมายจากนายกรัฐมนตรี โดยเปิดศูนย์ปฏิบัติการฉุกเฉินด้านการแพทย์และสาธารณสุข (Public Health Emergency Operation Center ) หรือ PHEOC ขึ้นใน 39 จังหวัดที่มีค่า PM 2.5 ในปริมาณสูง เสี่ยงต่อการเกิดผลกระทบด้านสุขภาพ อย่างไรก็ตาม จากการติดตามคุณภาพอากาศ เพื่อบริหารจัดการฝุ่น PM 2.5 โดย กองสาธารณสุขฉุกเฉินพบค่าเฉลี่ย PM 2.5 ในรอบ 24 ชั่วโมง ของวันที่ 7 มีนาคม เกินมาตรฐาน 37.5 จํานวน 47 จังหวัด โดยมีจังหวัดที่ค่า PM 2.5 เกินมาตรฐาน 3 วันขึ้นไป 31 จังหวัด ได้แก่ ลําปาง ลําพูน น่าน เชียงใหม่ พะเยา เชียงราย แม่ฮ่องสอน แพร่ สุโขทัย ตาก อุตรดิตถ์ พิษณุโลก กําแพงเพชร อุทัยธานี ชัยนาท นครสวรรค์ พิจิตร สระบุรี กาญจนบุรี กาฬสินธุ์ ขอนแก่น เลย หนองคาย นครพนม อุดรธานี หนองบัวลําภู บึงกาฬ สกลนคร มุกดาหาร อุบลราชธานี อํานาจเจริญ
“มีรายงานการคาดการณ์คุณภาพอากาศช่วง 1-2 วันข้างหน้า พบว่าปริมาณฝุ่นละอองมีแนวโน้มเพิ่มขึ้นหลายพื้นที่ ได้ให้หน่วยงานที่เกี่ยวข้องลงพื้นที่แจกหน้ากากอนามัยให้กับพี่น้องประชาชนเพื่อป้องกัน โดยเมื่อวันที่7 มี.ค.ที่ผ่านมา ได้ให้ สํานักงานสาธารณสุขจังหวัดเชียงใหม่ ศูนย์อนามัยที่ 1 เชียงใหม่ ลงพื้นที่ร่วมกับทีมสํานักนายกรัฐมนตรีแจกหน้ากากให้กับพี่น้องประชาชนที่ลานประตูท่าแพ ให้แก่ประชาชนและนักท่องเที่ยวประมาณ 3,000 ชิ้น ” โฆษกกระทรวงสาธารณสุขฝ่ายการเมืองกล่าว
*************************************** 8 มีนาคม 2567
รัฐบาลไทย-ข่าวทำเนียบรัฐบาล-สธ. ปิดงานประชุมวิชาการ “25 ปี ศูนย์พึ่งได้” มอบ 18 รางวัลผลงานวิชาการดีเด่น ดูแลเหยื่อความรุนแรง
วันศุกร์ที่ 8 มีนาคม 2567
สธ. ปิดงานประชุมวิชาการ “25 ปี ศูนย์พึ่งได้” มอบ 18 รางวัลผลงานวิชาการดีเด่น ดูแลเหยื่อความรุนแรง
ปลัดกระทรวงสาธารณสุข ปิดการประชุมวิชาการ “25 ปี ศูนย์พึ่งได้ กระทรวงสาธารณสุข” พร้อมมอบรางวัลผลงานวิชาการดีเด่น ในการดูแลช่วยเหลือเด็ก สตรี และบุคคลในครอบครัวที่ถูกกระทําความรุนแรง รวม 18 รางวัล
ปลัดกระทรวงสาธารณสุข ปิดการประชุมวิชาการ “25 ปี ศูนย์พึ่งได้ กระทรวงสาธารณสุข” พร้อมมอบรางวัลผลงานวิชาการดีเด่น ในการดูแลช่วยเหลือเด็ก สตรี และบุคคลในครอบครัวที่ถูกกระทําความรุนแรง รวม 18 รางวัล ชี้ การร่วมมือกันแก้ไขปัญหาอย่างจริงจังและต่อเนื่อง จะนําไปสู่การขจัดปัญหาความรุนแรงให้หมดลงได้
วันนี้ (8 มีนาคม 2567) ที่ศูนย์การประชุม อิมแพค เมืองทองธานี นพ.ชลน่าน ศรีแก้ว รัฐมนตรีว่าการกระทรวงสาธารณสุข มอบหมายให้ นพ.โอภาส การย์กวินพงศ์ ปลัดกระทรวงสาธารณสุข เป็นประธานปิดการประชุมวิชาการ 25 ปี ศูนย์พึ่งได้ กระทรวงสาธารณสุข ภายใต้แนวคิด “คืนรอยยิ้ม สร้างพลังแข็งแกร่งให้ชีวิต (OSCC THE SECOND SMILE)” ซึ่งจัดขึ้นระหว่างวันที่ 6-8 มีนาคม 2567 พร้อมทั้งมอบรางวัลผลงานวิชาการดีเด่น ในการดูแลช่วยเหลือเด็ก สตรี และบุคคลในครอบครัวที่ถูกกระทําความรุนแรง รวม 18 รางวัล และกล่าวว่า การประชุมวิชาการ “25 ปี ศูนย์พึ่งได้ กระทรวงสาธารณสุข” ประสบความสําเร็จอย่างดี ผู้เข้าร่วมประชุมกว่า 1,000 คน ได้มีการแลกเปลี่ยนเรียนรู้เกี่ยวกับการดําเนินงานด้านการช่วยเหลือกลุ่มเป้าหมาย และแผนงานในอนาคต รวมทั้งความรู้ด้านวิชาการที่ทันสมัยในการดูแลผู้ถูกกระทํารุนแรง ซึ่งจะช่วยพัฒนาความรู้และประสบการณ์ให้เพิ่มมากขึ้น และสามารถนําไปประยุกต์ใช้ในการดําเนินงานให้เกิดประโยชน์แก่ผู้ป่วย ประชาชน และวงการแพทย์อย่างต่อเนื่อง
“การดูแลเหยื่อหรือผู้ถูกกระทําความรุนแรง เป็นเรื่องที่ละเอียดอ่อน คนที่ทํางานด้านนี้ต้องทําด้วยหัวใจจริงๆ ซึ่งจะรู้สึกถึงการได้ช่วยเหลือเพื่อนมนุษย์ด้วยกัน ทั้งตัวผู้ถูกกระทํา ครอบครัวของผู้ถูกกระทํา และสังคม เป็นความภาคภูมิใจที่เกิดขึ้น เชื่อมั่นว่าการได้มีโอกาสแลกเปลี่ยนประสบการณ์ในการทํางานและการร่วมมือกันแก้ไขปัญหาอย่างจริงจังและต่อเนื่อง จะนําไปสู่การขจัดปัญหาความรุนแรงให้หมดลงได้ในที่สุด” นพ.โอภาส กล่าว
สําหรับรางวัลผลงานวิชาการดีเด่น 18 รางวัล แบ่งเป็น การนําเสนอทางวาจา (Oral Presentation) รวม 3 รางวัล โดยรางวัลชนะเลิศ ได้แก่ เรื่อง "Welfare Protection : a Fast-Track for Domestic Violence" รพ.ลําปาง และการนําเสนอทางโปสเตอร์ (Poster Presentation) รวม 15 รางวัล เป็นรางวัลชนะเลิศ 5 ผลงาน ได้แก่ เรื่อง“การพัฒนาระบบการแจ้งเหตุของศูนย์พึ่งได้ (OSCC) โรงพยาบาลลําพูน”, “การพัฒนาระบบการดูแลผู้ถูกข่มขืนกระทําชําเรา (Rape) คลินิกศูนย์พึ่งได้ รพ.คง” จ.นครราชสีมา, “การพัฒนาระบบบริการหญิงตั้งครรภ์ไม่พร้อม ศูนย์พึ่งได้ (OSCC) รพ.ตรัง”, “คนบาปคราบนักบุญ” รพ.เชียงรายประชานุเคราะห์ และ “คนไทยหรือเปล่า?” สถาบันสุขภาพเด็กแห่งชาติมหาราชินี กรมการแพทย์
*********************************** 8 มีนาคม 2567
รัฐบาลไทย-ข่าวทำเนียบรัฐบาล-"ฮีทสโตรก" โรคร้ายที่มากับหน้าร้อน อันตรายถึงชีวิต
วันศุกร์ที่ 8 มีนาคม 2567
"ฮีทสโตรก" โรคร้ายที่มากับหน้าร้อน อันตรายถึงชีวิต
เดินเซ มึนศีรษะ คลื่นไส้ อาเจียน ตัวร้อน กระหายน้ํา ไม่มีเหงื่อ หัวใจเต้นแรง เป็นลมหมดสติ อุณหภูมิร่างกายสูงกว่า 40 องศา
ข้อมูล : กรมควบคุมโรค
รัฐบาลไทย-ข่าวทำเนียบรัฐบาล-‘พัชรวาท’ สั่งการ เร่งหาแนวทางแก้ไขปัญหาหมอกควันข้ามแดน ไทย-กัมพูชา
วันศุกร์ที่ 8 มีนาคม 2567
‘พัชรวาท’ สั่งการ เร่งหาแนวทางแก้ไขปัญหาหมอกควันข้ามแดน ไทย-กัมพูชา
‘พัชรวาท’ สั่งการ เร่งหาแนวทางแก้ไขปัญหาหมอกควันข้ามแดน ไทย-กัมพูชา
‘พัชรวาท’ สั่งการ เร่งหาแนวทางแก้ไขปัญหาหมอกควันข้ามแดน ไทย-กัมพูชา
วันที่ 8 มีนาคม 2567 เวลา 09.00 น. พล.ต.อ. พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหมายให้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม
และหน่วยงานที่เกี่ยวข้อง ร่วมประชุมหารือแนวทางแก้ไขปัญหาหมอกควันข้ามแดนระหว่างไทย-กัมพูชา กับผู้แทนประเทศกัมพูชา ณ ห้องประชุม 301 อาคารกระทรวงทรัพยากรธรรมชาติและสิ่งแวดล้อม ผ่านระบบ Video Conference
ที่ประชุมฯ ได้หารือเกี่ยวกับการประสานงานผ่าน
สายด่วน (Hotline) ระหว่าง 2 ประเทศ ที่มีปกท.ทส. เป็นผู้ประสานงานในระดับกระทรวง และนางสาวปรีญาพร สุวรรณเกษ อธิบดีกรมควบคุมมลพิษ เป็นผู้ประสานงานในระดับกรม พร้อมหารือเกี่ยวกับการเข้าร่วมแผนปฏิบัติการร่วมภายใต้ยุทธศาสตร์ฟ้าใสของกัมพูชา (CLEAR Sky Strategy) เพื่อส่งเสริมความร่วมมือการแก้ปัญหาในระดับภูมิภาค รวมถึงการประชุมคณะทํางานในการป้องกันและแก้ไขปัญหาหมอกควันข้ามแดนระหว่างไทย - กัมพูชา ณ ประเทศไทย ทั้งนี้ประเทศไทยจะจัดอบรมเสริมสร้างศักยภาพให้เจ้าหน้าที่กัมพูชา และเป็นเจ้าภาพจัดการประชุมระดับคณะทํางานระหว่าง 2 ประเทศ ในเดือนเมษายนนี้ ซึ่งสถานการณ์หมอกควันข้ามแดนระหว่างไทยและกัมพูชามักจะเกิดขึ้นในช่วงเดือนธันวาคม – เมษายน ของทุกปี ทําให้ต้องมีการประสานงานกับกัมพูชาอย่างใกล้ชิด เพื่อแก้ไขปัญหาและลดผลกระทบต่อสุขภาพของประชาชนโดยเร็ว
รัฐบาลไทย-ข่าวทำเนียบรัฐบาล-​รองปลัดฯ ณัฏฐิญา ประชุมติดตามความคืบหน้า แนวทางการจัดตั้งกองทุนพัฒนาอุตสาหกรรม
วันพฤหัสบดีที่ 7 มีนาคม 2567
07/03/2567
​รองปลัดฯ ณัฏฐิญา ประชุมติดตามความคืบหน้า แนวทางการจัดตั้งกองทุนพัฒนาอุตสาหกรรม
​รองปลัดฯ ณัฏฐิญา ประชุมติดตามความคืบหน้า แนวทางการจัดตั้งกองทุนพัฒนาอุตสาหกรรม
วันที่ 6 มีนาคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมของคณะทํางานกองทุนพัฒนาอุตสาหกรรม เพื่อติดตามความคืบหน้าการจัดทํากองทุนพัฒนาอุตสาหกรรม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านทางระบบ Zoom Meeting
การประชุมคณะทํางานกองทุนพัฒนาอุตสาหกรรมครั้งนี้ เป็นการติดตามความคืบหน้าจากการประชุมครั้งที่ผ่านมาที่ได้มอบหมายให้ฝ่ายกฎหมายของแต่ละหน่วยงานที่เกี่ยวข้องหาแนวทางปรับแก้ไข เพิ่มเติมบริบทสําคัญเพื่อให้สอดคล้องกับการดําเนินงานทั้งด้านส่งเสริม เยียวยา ฟื้นฟู กับกลุ่มเป้าหมายได้ครบถ้วนตามวัตถุประสงค์ รวมทั้งผลการศึกษา White paper ของการจัดตั้งกองทุนพัฒนาอุตสาหกรรม
กองทุนพัฒนาอุตสาหกรรม อยู่ระหว่างการศึกษาแนวทางการจัดตั้งเพื่อแก้ไขปัญาผลกระทบที่เกิดจากการประกอบกิจการโรงงาน และเป็นแหล่งเงินทุนสําหรับการสนับสนุน ส่งเสริม พัฒนาอุตสาหกรรม เพื่อสร้างขีดความสามารถในการแข่งขันที่สอดคล้องกับการเปลี่ยนแปลงของอุตสาหกรรมและเทคโนโลยีทั้งในปัจจุบันและอนาคต และให้มีแรงจูงใจในการลงทุนประกอบกิจการเพิ่มมากขึ้นในประเทศไทย รวมถึงสร้างความเชื่อมั่นในการดําเนินนโยบายของภาครัฐตามนโยบายของรัฐมนตรีว่าการกระทรวงอุตสาหกรรม นอกจากนี้ ยังเป็นแหล่งเงินทุนในการเยียวยา ฟื้นฟู บรรเทาเหตุเดือดร้อน ความเสียหายแก่ประชาชนและสิ่งแวดล้อมที่เกิดจากการประกอบการอีกด้วย
สําหรับการติดตามความคืบหน้าการดําเนินงานดังกล่าว รองปลัดฯ ณัฏฐิญา ได้เสนอแนะให้คณะทํางานฯ หารือกันเพิ่มเติมถึงแนวทางการปรับข้อกฎหมายทั้งในส่วนของ ร่าง พ.ร.บ.โรงงาน (ฉบับที่..) พ.ศ. .... และกองทุนพัฒนาเอสเอ็มอีตามแนวประชารัฐ เพื่อให้สอดคล้องกับแนวทางการจัดตั้งกองทุนพัฒนาอุตสาหกรรมและสรุปผลการดําเนินการเพื่อเตรียมการประชุมในครั้งต่อไป